Den er utbredt i Europa, unntatt lengst i sør og nord, og i det nordlige Asia. Arten er kun funnet tre ganger i Norge, to ganger på samme lokalitet, Tromøy, Arendal, 1970 og 2011. På lokaliteten har det vært samlet sommerfugler intenst i mer enn 50 år. Det er vanskelig å vurdere hvorvidt disse to eksemplarene er immigranter fra Danmark eller om det finnes en forekomst i nærheten, akkurat nær nok til at et og annet individ finner fram til lysfella. I 2019 ble det tredje norske funnet gjort i Larvik i Vestfold.